În alegerea pieselor din dramaturgia clasică universală se reflectă tendința 
de a contribui la o mai mare varietate a repertoriului. Se impune în primul rînd 
prezența unor piese mari din dramaturgia antică: Oedip şi Antigona de Sofocle, 
Medeea, Ifigenia în Taurida şi Ifigenia în Aulida de Euripide, Amfitrion de Plaut. 
Shakespeare, care a fost cel mai jucat autor din această stagiune, va figura și în 
stagiunea viitoare cu 11 premiere, printre care: Troilus și Cressida, Richard al 
II-lea, Henric al IV-lea, Măsură pentru măsură etc. Dintre autorii clasici mai figu- 
rează în repertoriu: Moliere, Ibsen, Dostoievski, Gorki, Gogol, Kleist, Schiller, 
Carlo Gozzi, Ben Jonson, Goldoni, Lope de Vega, Fredo, Zsigmond Moricz, Nuşici 
şi alţii. 

Teatrul Naţional „I. L .Caragiale“, Teatrul Regional Bucureşti, Teatrul de 
Stat din Timişoara (secţia romînă), Teatrul Naţional din lași, Teatrul de Stat din 
Oradea, Teatrul Maghiar de Stat din Cluj, Teatrul de Stat din Sibiu (secția romînă 
şi germană), Teatrul de Stat din Piatra Neamţ şi-au alcătuit proiecte judicioase şi 
interesante. 

Există însă și unele teatre, din fericire mult mai puţine la număr de data 
aceasta, în ale căror proiecte se pot constata deficienţe ce vor trebui neapărat reme- 
diate. În primul rînd, se remarcă la acestea o lipsă de preocupare pentru conţinutul 
socialist al pieselor care alcătuiesc proiectele de repertoriu. 

Este absolut necesar ca acele teatre din Capitală și din regiuni care au pro- 
pus în premieră pe țară piese romineşti noi, aflate încă în faza de proiect sau 
încă nedefinitivate, să depună toate eforturile pentru ca, printr-o colaborare crea- 
toare cu autorii, să ajungă la definitivarea textelor în mod operativ, în cele mai 
bune condiţii, şi astfel premierele cu piese romineşti contemporane să: devină 
realitate. 

Repertoriul pe întreaga țară, care va rezulta în urma îmbunătăţirilor actua- 
lelor propuneri, pe baza celor arătate aici și în discuţiile din plenara Consiliului, 
poate constitui o bază temeinică, de natură să asigure realizarea unor spectacole 
valoroase, cu un bogat conţinut de idei şi de o ţinută artistică ridicată. Sint pre- 
văzute în repertoriul actual piese romiînești care înfățișează aspecte noi, intere- 
sante din actuala etapă de dezvoltare a societății noastre, care dezbat probleme 
actuale, care evidențiază procesul nou, revoluţionar, al creșterii conștiinței socia- 
liste a oamenilor din ţara noastră. 

Proiectele de repertoriu aie stagiunii 1964—1965 au totodată un orizont cul- 
tural larg, interesant prin varietatea pieselor clasice din repertoriul universal. 

Teatrele noastre au datoria să realizeze pe parcursul stagiunii aceste caracte- 
ristici pozitive ale planurilor pe care şi le-au propus, să le îmbogăţească şi să le 
adiîncească prin realizarea unor spectacole cît mai valoroase, a căror calitate 
artistică să reprezinte adevărate acte de cultură. 


VALORIFICAREA SCENICĂ 
A DRAMATURGIEI ORIGINALE * 


À rtă colectivă şi de sinteză, realizată prin colaborarea mai multor factori și 
din îmbinarea organică a unor elemente şi imagini diferite — vizuale, audi- 
tive, în dinamică —, arta scenică are virtutea de a da o nouă viață operei 

dramatice, creînd pe baza acesteia o lume de imagini noi, de o structură complexă 

şi de o mare putere comunicativă şi stimulatoare. Valoarea activă, creatoare a 

artei scenice se manifestă nu numai în materializarea imaginilor literare, ci şi în 

interpretarea acestora. 

Interpretarea scenică poate contribui la valorificarea sensurilor şi virtuților 
artistice ale operei dramatice, dar ea poate să şi reducă aceste virtuți și sensuri 
printr-o expresie scenică plată, săracă, sau poate să le îmbogăţească printr-o trans- 


* Din referatul „Despre unele probleme privind valorificarea scenică a dramaturgici originale”, ţinut de 
Margareta Bărbuţă, critic teatral 

punere ingenioasă, creatoare de noi valori. Virtuţile creatoare ale artei scenice 
sint aşadar nemăsurate, iar mijloacele de acţiune ale acesteia sînt în continuă 
evoluție. 

Fără îndoială că problemele esenţiale ale artei scenice sînt aceleași pentru 
interpretarea dramaturgiei originale contemporane, ca şi pentru orice operă a 
dramaturgiei universale. Răspunderea realizatorilor unui spectacol este la fel 
de mare, pentru orice text pe care-l pun în scenă, faţă de miile de spectatori 
cărora le comunică mesajul lor artistic. Dar promovarea dramaturgiei originale în 
repertoriul teatrelor are o importanţă ideologică şi estetică deosebită. 

În plin proces de dezvoltare, de maturizare ideologică şi artistică, dramatur- 
gia noastră a făcut progrese evidente spre exprimarea artistică limpede şi con- 
vingătoare a lumii spirituale a omului de azi, spre oglindirea mai cuprinzătoare 
şi mai profundă a unor fenomene şi conflicte caracteristice vieţii noastre actuale. 
Sint încă, fără îndoială, multe imperfecţii şi inegalităţi, înţelegeri superficiale sau 
exprimări artistice stingace, căutări sterile de formule „originale“ fals îndrăzneţe 
sau facilităţi comode şi întirzieri într-o gîndire şi o formă depășite. 

Sint inegalităţi, reușite şi eşecuri inerente unui proces de creaţie. Există 
însă în prezent un fond de lucrări originale, care şi-au verificat şi confirmat vala- 
bilitatea în fața spectatorilor şi a opiniei publice teatrale. Ponderea pe care dra- 
maturgia originală a dobindit-o în ultima vreme în repertoriile teatrelor îndrep- 
tăţeşte o privire optimistă asupra posibilităţilor de viitor ale creației noastre dra- 
matice, impunind şi permiţind totodată o dezbatere cu privire la calitatea inter- 
pretării scenice a lucrărilor dramatice originale. Succesul de care s-au bucurat în 
ultima vreme unele spectacole cu piese originale contemporane dovedeşte progresul 
pe care teatrul nostru l-a realizat în această direcţie. ` 

În spectacolul cu Şeful sectorului suflete de Al. Mirodan, pus în scenă de 
Moni Ghelerter la Teatrul de Comedie din Bucureşti, de pildă, regizorul şi inter- 
preții au căutat să pună în valoare ideea principală a piesei — aceea a concor- 
danţei dintre vis şi realitate în societatea noastră — folosind toate resursele de 
umor şi lirism ale textului, dînd expresie fiecărei nuanţe, găsind o rezolvare sce- 
nică logică și verosimilă alternanţei scenelor imaginare cu cele reale. Analizind 
sensul şi valoarea fiecărei replici în raporturile sale cu întregul, regizorul şi actorii 
au distribuit fără ostentaţie accentele, în vederea obţinerii efectului tonic și a notei 
generale de poezie a spectacolului, în spiritul textului, de pe poziția fermă a com- 
baterii urîtului şi concepțiilor retrograde din viața noastră. 

Pe scena Teatrului Naţional din București, Moartea unui artist de Horia Lovi- 
nescu şi-a găsit o întruchipare teatrală expresivă, limpede, emoţionantă. Evitind 
primejdia  melodramatismului şi a sentimentalismului dulceag, regizorul Horea 
Popescu a condus spectacolul spre afirmarea ideii majore a responsabilităţii artis- 
tului față de umanitate, tratind drama eroului așa cum o cerea textul, ca pe un 
moment de criză al unei conştiinţe înaintate, iar finalul tragic — ca o depășire a 
crizei. Folosirea din plin a spaţiului scenic şi dinamismul imprimat mişcării scenice 
au creat premisele unei lărgiri a rezonanței dezbaterii de idei, contribuind la cap- 
tarea interesului publicului și atragerea sa, ca participant activ, în sfera de idei şi 
sentimente a piesei. 

Steaua polară de Sergiu Fărcășan a prilejuit colectivului de interpreţi ai 
Teatrului Naţional din Iaşi un spectacol izbutit, care poate servi drept răspuns la 
întrebarea : cum poate fi valorificată o lucrare dramatică. Construindu-și specta- 
colul în lumina monologului lui Proca din actul II — elogiul comunistului care 
şi-a făcut datoria —, regizorul Crin Teodorescu a organizat întreaga desfășurare 
a acţiunii scenice şi a relaţiilor dintre personaje în această perspectivă, îmbogăţind 
compoziția actului I, printr-un ritm interior mai susținut şi o conturare pregnantă 
a caracterelor şi tipurilor. Înfruntarea de poziţii ideologice şi etice, oarecum 
abstractă în text, a dobiîndit în spectacol un caracter concret şi dramatic prin întru- 
chiparea ei în personaje vii, convingătoare, ceea ce a contribuit la cucerirea ade- 
ziunii unui public larg. 

Spectacole care exprimă în imagini artistice convingătoare aspecte ale vieţii 
noastre de azi am întîlnit și pe scenele altor teatre. Șeful sectorului suflete, la 
Teatrul Naţional din Iași și la secţia romînă a Teatrului din Tg. Mureș, Accidentul 
de Maria Földes, pe scena Teatrului Maghiar din Cluj, mai de curînd Moartea unui 
artist, pe aceeaşi scenă, dovedesc că există în multe teatre ale noastre o preocu- 
pare mai adincă şi mai consecventă pentru valorificarea scenică a dramaturgiei 
originale, prin mobilizarea celor mai bune forţe ale colectivelor artistice. 

Gore, din Setul sectorului suflete 
de Al. Mirodan, așa cum l-a in- 
terpretat Radu Beligan pe scena 
Teatrului de Comedie: premiul 
pentru cea mai bună interpretare 
a unui rol din dramaturgia ori- 
ginală 


IL 


—— 

Arta noastră teatrală a trecut, și trece astăzi mai ales, printr-un proces de 
debarasare de vechi racile şi deprinderi, provenite unele din slăbiciunile dramatur- 
giei originale, ca de plidă schematismul, didacticismul, sau altele crescute pe trun- 
chiul acesteia, ca emfaza, ostentaţia, într-o interdependență cu efecte inhibitoare 
reciproce, Spectacolele izbutite sînt puncte avansate ale acestui proces. Dar ele 
nu reprezintă încă media generală a spectacoielor teatrelor noastre, între care există 
mari decalaje de calitate. Aceste decalaje nu se datorese numai diferențelor de 
calitate între piese, ci adesea şi gradului diferit de înţelegere şi transpunere scenică 
a problematicii textului, a mesajului său artistic. 

Dacă la Teatrul Maghiar din Timişoara, piesa Febre de Horia Lovinescu a 
prilejuit un spectacol bine gîndit regizoral, în care drama doctorului Toma, eroul 
principal, se proiectează permanent pe fundalul viu al mediului din Deltă, aceeași 
piesă în interpretarea colectivului Teatrului de Stat din Brăila a căpătat accente 
străine de intenţiile textului, schimbîndu-şi echilibrul în raportul de forţe, prin 
încărcări melodramatice şi efecte comice ieftine, care umbreau ideea centrală. Pro- 
cesul de clarificare a conştiinţei doctorului Toma a devenit aici drama sentimentală 
a unui bărbat care se desparte de soție din ambiţie, apoi e înşelat de ea, suferă, 
încearcă să se consoleze cu soția învățătorului etc. 

O gîndire regizorală săracă stă la baza unor spectacole cenuşit, plate, neinte- 
resante. La Teatrul de Stat din Birlad, de pildă, piesa Secunda 58 de Dorel Dorian 
a fost sărăcită prin interpretare, fiind prezentată într-un spectacol monoton, lipsit 
de tensiune şi vibraţie lăuntrică, în care tocmai ideea centrală a piesei, acel impe- 
rativ al „secundei 58“, hotăritoare în conştiinţa unui om, îşi tocise semnificația. 

O problemă fundamentală în arta întruchipării scenice a realității noastre 
actuale este aceea a realizării eroului contemporan, a exprimării întregii bogății 
a lumii sale spirituale. În trecut, realizarea artistică a figurii eroului a fost uneori 
împiedicată sau îngreunată de insuficienta cunoaştere a realităţii, atit de către dra- 
maturg cît şi de către interpreţi, şi de înțelegerea simplistă a raportului dintre 
general şi particular în artă. Conceperea eroului om de partid ca o sumă — meca- 
nică — de trăsături moral-politice a dus la apariţia unui şir întreg de personaje 
schematice, atît în dramaturgie, cît şi în spectacol. Adesea, figura activistului n-avea 
alte atribute caracterizante decit elementele exterioare. 


Odată cu maturizarea ideologică şi artistică a dramaturgiei noastre, cu înţe- 
legerea mai profundă de către dramaturgi a înseşi proceselor realităţii. a dialecticii 
luptei dintre nou şi vechi, eroul înaintat a început să ocupe un loc central în piese. 
determinant în desfășurarea şi rezolvarea conflictului. Această problemă a angre- 
nării eroului în conflict are o deosebită însemnătate, atit pentru dramaturgie cît și 
pentru arta spectacolului. Viaţa însăși și legile construcției dramatice, care o reflectă, 
au impus-o ca pe o condiţie esenţială pentru afirmarea activă, deci convingătoare, 
a idealului moral şi politic al societății noastre. 

Realizarea scenică a eroului contemporan care acționează de pe poziţiile 
partidului nostru, afirmînd aceste poziţii în mod convingător prin tot ceea ce spune 
şi face, ridică încă probleme dintre cele mai dificile. Asemenea tipuri de eroi încep 
să apară acum în dramaturgia noastră. Ei îşi cer interpreţii corespunzători, perso- 
nalități actoricești puternice, care, pe lingă talent, trebuie să aibă capacitatea de a 
înțelege structura morală nouă, universul spiritual complex al omului contemporan, 
logica gîndirii și sentimentelor acestuia, precum şi capacitatea de a le exprima 
artistic. Şi nu e vorba de o reproducere naturalistă a unor tipuri umane întilnite 
în viaţă, ci de o transfigurare artistică, într-o imagine sintetică de o mare putere 
de convingere, care să lumineze viața din unghiuri de vedere noi, dezvăluind laturi 
noi şi profunde,'dincolo de observaţia superficială, cotidiană. 


Dubla imagine a eroului din Șeful sectorului suflete — Gore şi Şeful —, 
angrenat organic în conflictul piesei lui Mirodan, a găsit pe scena Teatrului de Co- 
medie, în Radu Beligan, interpretul care îmbină farmecul personal cu o matură 
stăpînire a mijloacelor de expresie. În interpretarea sa, aparent timidul Gore 
ascunde mari disponibilități de energie sufletească, de generozitate şi pasiune, pe 
care le dăruieşte cu o simplitate cuceritoare, în conformitate cu concepţia sa înain- 
tată despre lume și viață, înlocuind candoarea cu ironia fină, timiditatea cu hotă- 
rîrea tranșantă, actorul izbutind să realizeze unitatea dialectică a celor două ipostaze 
ale eroului. Esenţial în interpretarea lui Radu Beligan este firescul, organicitatea, 
nu numai în crearea celor două ipostaze ale eroului, ci în expunerea, prin aceste 
ipostaze, a idealului moral înaintat al omului socialist. Alternînd umorul subtil 
cu lirismul grav, Marcela Rusu a îmbogățit, la rîndul ei, partitura eroinei, realizînd 
un personaj cu o spiritualitate bogată, o eroină lucidă, activă și sensibilă, capabilă 
a-şi privi cu umor, în mod critic, propriile slăbiciuni. 

O creaţie reprezentativă a realizat actorul Kovács György în rolul sculpto- 
rului Manole Crudu din Moartea unui artist, la Teatrul Maghiar din Cluj. Pavel 
Proca, savantul comunist, pasionat şi intransigent, din Steaua polară, a fost exce- 
lent interpretat pe scena Teatrului „C. I. Nottara“ de tînărul actor George Con- 
stantin. 

Inginerul Piticescu, poznașul erou al comediei Sonet pentru o păpuşă de 
Sergiu Fărcăşan, a căpătat viaţă și putere de convingere pe scena Teatrului de Stat 
din Timişoara, în interpretarea lui Gheorghe Leahu ; dublul erou din Șeful secto- 
rului suflete s-a bucurat şi la Teatrul Naţional din Iaşi de o bună interpretare, 
datorită jocului actorului Dorin Varga ; savanta Dinescu din Citadela sfărimată a 
adus pe scena Teatrului Naţional din Cluj spiritul lucid, energia neobosită şi calda 
umanitate a personajului piesei lui Lovinescu, prin interpretarea actriței Maria 
Cupcea ; Adam Vintilă din comedia Adam și Eva de A. Baranga a dobiîndit trăsă- 
turile unui erou energic, inteligent şi activ, pe scena Teatrului de Stat din Con- 
stanța, mulţumită interpretării lui Dan Herdan. 


sii ascito 


Chiar în roluri de mai mică amploare, dar cu o pondere însemnată în struc= 
ura dramatică a pieselor, în determinarea mesajului artistic al spectacolului, con- 
tribuţia creatoare a actorului e decisivă, adevăr confirmat de o seamă de realizări 
emarcabile. 

Săvoiu, secretarul comitetului regional de partid din Ștafeta nevăzută de 
Paul Everac, a dobindit pe scena Teatrului Naţional o prezenţă cuceritoare, plină 
le viaţă, de optimism sănătos şi mai ales de înțelepciune, prin interpretarea lui 
Marcel Anghelescu. O scurtă apariţie, compusă cu minuţiozitate, cu simţ al nuan- 
țelor şi detaliului semnificativ, a realizat Nicolae Tomazoglu în rolul contabilului- 
șef din Himera de Paul Everac, pe scena Teatrului Tineretului ; Ştefan Dăncinescu 
1 compus figura academicianului Bălăceanu din Steaua polară pe scena Teatrului 
Naţional din Iaşi cu o savantă dozare a mijloacelor, dixd eroului farmecul unei 
puternice personalităţi din lumea ştiinţei. Şi ce dovadă mai grăitoare despre con- 
tribuţia creatoare a actorului interpret la dezvăluirea sensurilor unui text putem 
duce decit creația Eugeniei Popovici în rolul bătrinei Domnica din Moartea unu 
artist, creaţie izvorită dintr-o profundă cunoaștere a vieții şi o stăpinire desăvirşită 
a mijloacelor artei actoricești, concentrate într-o imagine de o puternică expresi- 
vitate, întruchipare a spiritului popular, a înţelepciunii de veacuri a poporului, din 
care nu lipsesc umorul şi lirismul cel mai răscolitor. 

Este evident faptul că interpretarea unor eroi cu o puternică personalitate, 
cu o viață spirituală bogată, are un caracter stimulator asupra artei actorului, obli- 
zînd interpretul să-și concentreze capacitățile intelectuale, să-şi lărgească orizontul 
de gîndire, capacitatea de înțelegere şi gama mijloacelor de expresie. Pentru orice 
actor, rolul Manole Crudu, de pildă, din Moartea unui artist înseamnă prilejul 
unei munci stăruitoare pentru găsirea mijloacelor necesare exprimării universului 
spiritual al acestei mari personalităţi artistice, pentru înțelegerea în profunzime a 
dramei acestei conștiințe, de fapt o dramă a gîndirii. În interpretarea sa, Toma Di- 
mitriu a izbutit să evite retorismul, dobîndind simplitate și căldură interioară. 
Eroul său îşi trăiește drama cu demnitate, fără lamentări. El n-a izbutit totuşi decit 
parțial să exprime în toată amploarea personalitatea puternică a lui Manole Crudu, 
farmecul cuceritor al acestui personaj, care iradiază asupra celor din jurul său, şi 
mai ales proporţiile de tragedie ale frămîntării sale. Ceea ce a lipsit în interpretarea 
lui Toma Dimitriu a fost elementul activ din caracterul personajului, lupta acestuia 
împotriva influenţei bolii, împotriva spaimei care, treptat, îl copleşeşte. Or, tocmai 
în această luptă constă dramatismul şi frumuseţea personajului. 

Faţă de succesele dobindite în interpretarea scenică a eroului contemporan, 
apare cu atit mai anacronică persistența unor urme de schematism şi simplism, 


Steaua polară de Sergiu Părcășan, in interpretarea Teatrului Naţional „Vasile Alecsandri” din Iași: premiul 
pentru cea mai bună montare cu o piesă rominească nouă. În fotografie, o scenă cu Ștefan Dăncinescu (profe- 
sorul Bălăceanu) şi Marcel Fincheleseu (Bogdan Athanaseseu) 


prezente în unele spectacole. În Ștafeta nevăzută de la Teatrul Naţional din Bucu- 
reşti, de pildă, secretarul de partid Sturzu apare cu totul lipsit de vlagă în inter- 
pretarea lui Grigore Pavel, care nu numai că n-a depășit limitele textului (și el 
destul de zgircit cu acest personaj), dar nici măcar nu s-a încadrat în ele. Grupul 
tinerilor muncitori a fost interpretat într-un mod voit primitiv, urmărindu-se un 
pitoresc de suprafaţă. i Dc 

Considerăm, de altfel, că e necesar să ne oprim ceva mai temeinic asupra 
acestui spectacol, care, în ciuda unor premise favorabile, nu a satisfăcut aștep- 
tările. 

Eroul principal al piesei, comunistul Anghel Dobrian, este un tip de o mare 
noblețe morală, însuflețit de idealul etic comunist, gata să se bată pentru un om 
căruia i-a descoperit valoarea, exigent în primul rînd cu sine însuşi, luptind pentru 
propria sa desăvirşire. 

Bucurindu-se în general de o distribuţie valoroasă — cu mici excepții —, în 
regia lui Moni Ghelerter, spectacolul n-a izbutit totuşi să pună în valoare ideea 
prețioasă a piesei la nivelul necesar pentru captarea integrală şi continuă a inte- 
resului activ al spectatorilor. Neglijind accentele dramatice și punctele nodale 
lăuntrice ale evoluţiei acţiunii şi relaţiilor dintre personaje, urmărind mai mult 
exprimarea textului în litera sa, decit in semnificaţiile sale, regizorul şi interpreţii 
au tratat piesa mai mult în vechiul stil al pieselor „de producţie“, în care procesul 
de producţie se substituie proceselor sufleteşti. La aceasta a contribuit şi scenogra- 
fia lui Mihai Tofan, un amestec hibrid de convenţionalism şi reproducere concretă 
a ambianţei materiale, imbrăcat într-un circular cenușiu, a cărui rotire greoaie tăia 
ritmul spectacolului, fragmentindu-l. În aceste condiţii, interpretările unor actori 
aloroșşi (Costache Antoniu, Marcela Rusu, Marcel Anghelescu, Simona Bondoc) au 
adus contribuţii parţiale. În rolul lui Anghel Dobrian, Emanoil Petruţ a desfăşurat 
o gamă bogată de mijloace de expresie, axate pe dezvăluirea trăsăturilor morale 
înaintate ale eroului dominat de un temperament furtunos, nestăpinit, dar lipsa 
unor puncte nodale marcate în evoluţia lăuntrică a personajului a micşorat expre- 
sivitatea și puterea lui de convingere 

Urmele schematismului în interpretarea eroilor înaintați se manifestă uneori 
în sublinierea ostentativă a caracterului lor „pozitiv“, prin așezarea lor parcă pe 
un soclu, pentru a-şi transmite de acolo mesajul devenit lozincă. Regizorii folosesc 
adesea, pentru sublinierea mesajului, poza la rampă, cu fața la public, şi tonul 
răspicat, declamator, chiar dacă prin aceasta rup unitatea spectacolului, destrămîn- 
du-i atmosfera. 


Marin Cupeea (savanta D.nescu), Octavian Cosmută (Matei), Bucur Stan (Petre), in spectacolul Teatrului Naţional 
din Cluj cu Citadela stârimută de Horia Lovinescu 

Recenta premieră cu o piesă rominească a Teatrului Mun- 
eltorese C.F.R.. jucată în cinstea celei de-a 20-a aniver- 
sări a Eliberării: Ninge la ecuator de Dorel Dorian. 
Seenă cu Dana Comnea (Livia) și S. Mibălilescu-Brăila 


(Şarn) 


În piesele inspirate din viaţa satului, personajele adoptă tonul „sfătos“, dacă 
se poate, adaugă și un accent dialectal pentru a părea mai autentice şi tind spre 
un „neaoșism“ pe care realitatea satului nostru colectivizat l-a depășit astăzi. 

Schematismul apare uneori şi în întruchiparea scenică a personajelor nega- 
tive. De pildă, în interpretarea lui Octavian Cosmuţă, Matei din Citadela sfărimată 
a devenit, pe scena Naţionalului din Cluj, atit de evident antipatic de la început, 
prin aerul său infatuat şi prin lipsa evidentă de sinceritate, încît relaţiile sale cu 
personajele piesei au fost complet falsificate, influența sa pierzindu-şi justificarea 
psihologică, iar evoluţia sa — semnificaţia ideologică. 

Tendinţa spre un stil de interpretare grandilocvent, ostentativ, se remarcă din 
ce în ce mai rar în spectacolele noastre. În schimb, în ultima vreme, îşi face loc 
tendința spre un stil aşa-zis „modern“ de interpretare, care constă din rostirea 
plată, inexpresivă a textului, cu dicţiune aproximativă şi o nezlijare voită a regu- 
lilor de tehnica vorbirii scenice. Această tendință are la bază o greşită înţelegere 
a specificului stilului contemporan de teatru, care constă într-o concentrare maximă 
a mijloacelor de expresie exterioare, în favoarea realizării unei tensiuni lăuntrice 
exprimate sobru şi simplu. În teatru, firescul artistic nu este același cu firescul 
cotidian al omului de pe stradă şi confundarea lor duce la platitudine şi sim- 
plism. 


WAT cimecio 


O judicioasă distribuţie actoricească asigură de cele mai multe ori premisele 
stabilirii unor relaţii clare între personaje, relaţii justificate logic şi psihologic, 
precum și temelia pentru realizarea unui raport just între forțele conflictului, în 
concordanţă cu cerinţele textului şi ale realităţii care l-a inspirat. O distribuţie ine- 
gală influențează raportul de forțe, făcînd neinteligibile relaţiile dintre personaje, 
ca de pildă în Șeful sectorului suflete la Piteşti sau în Judecata de Tudor Boşca, 
la Teatrul Naţional din Cluj. 

Distribuirea accentelor în scenă este hotăritoare pentru relevarea sensului 
acțiunii scenice. Dacă, de pildă, în'-actul I din Adam și Eva, interpretul rolului 
Actorului mobilizează toată atenţia spectatorilor spre micile sale exhibiţii de tip 
„simpatic“ şi cam chefliu, sensul scenei este pierdut. La Teatrul Naţional din Bucu- 
reşti, unde spectacolul izbutea să pună în valoare ideea centrală, printr-un raport 
just de forțe între personajele negative satirizate şi purtătorul de cuvînt al opiniei 
colective, Adam Vintilă, artistul poporului Grigore Vasiliu-Birlic a avut discreţia 
şi măsura necesare pentru ca, fără a abuza de simpatia nestăvilită de care se 
bucură în rîndurile publicului, să-și marcheze prezenţa în scenă atît cît îi cerea 
și-i permitea textul, dînd posibilitatea deplinei valorificări a scenei capitale din 
planul întîi. La Teatrul Naţional din Cluj, actorul Ion Giurumia a ocupat spațiul 
scenei cu micile. sale manifestări „pitoreşti“, atrăgind atenția spectatorilor într-un 
mod exagerat, care a împiedicat perceperea integrală a scenei declanșatoare a acţi- 
unii comediei — greşeală cu atit mai mare cu cît rolul lui Adam Vintilă a fost 
mult sărăcit prin interpretarea seacă şi monotonă a lui Zighi Munte. 

Aceeaşi piesă, la secția maghiară a Teatrului de Stat din Tg. Mureş, a 
„stimulat“ fantezia regizorului Farkâs István şi a actorului Sinka Karoly, inter- 
pret al lui Adam, spre adăugarea unor accente şi efecte de gust îndoielnic, nece- 
rute de text. Aceste adăugiri schimbă direcția risului spectatorilor, în actul al doi- 
lea mai ales, spre eroul principal, care se risipeşte în tot felul de giumbuşlucuri 
menite a-i sublinia mahmureala după beţia cruntă din ajun, deplasind astfel accen- 
tul ideologic al scenei, ştirbindu-i semnificaţia. 


Încărcarea spectacolului cu accente şi efecte exterioare își are de multe ori 
explicaţia în tendinţa spre exhibiţionism regizoral sau actoricesc. De foarte multe 
ori însă, ea are la bază şi o bună doză de neîncredere faţă de virtuțile scenice ale 
textului. Considerind probabil că piesa lui Sergiu Fărcășan Sonet pentru o păpușă 
nu poate merge cu forțele proprii, regizorul Jean Stopler i-a pus „cirje“, încărcînd 
spectacolul cu elemente exterioare, îngroşind pînă la grotesc neartistic trăsăturile 
personajelor negative, eludind în schimb aspecte şi nuanţe ale textului care ar fi 
venit în sprijinul ideii principale a piesei : lupta pentru frumos, ca imperativ al so- 
cietăţii noastre. 

Dragostea pentru dramaturgia originală nu înseamnă, desigur, escamotarea 
slăbiciunilor şi imperfecțiunilor sale, dar nici acceptarea lor resemnată. Opera de 
valorificare scenică a creației dramatice originale impune în primul rînd o analiză 
profundă şi responsabilă a acesteia. O exigenţă principială trebuie să prezideze la 
alegerea manuscriselor, pentru a evita irosirea timpului şi a energiei cu munca 
asupra unor lucrări fără şanse de reușită. După acceptarea piesei însă, trebuie dusă 
lupta perseverentă pentru desăvirşirea ei, pentru eliminarea slăbiciunilor textului, 
a neclarităților, a deficienţelor de compoziţie, pentru întărirea valorilor ei ideolo- 
gice, artistice, şi sporirea virtuţilor ei educative. Atitudinea pasionată de sprijinire 
a creaţiei originale presupune, în primul rind, exigenţă şi respect faţă de munca 
autorului, faţă de conţinutul de idei al textului, și dorința ca acest conținut să 
ajungă cît mai limpede, cît mai deplin la inima spectatorului. 

În etapa actuală a dezvoltării culturii noastre socialiste şi a teatrului nostru, 
nu mai sînt îngăduite atitudini neglijente şi dispreţuitoare față de operele dra- 
maturgilor noştri, nici munca de mîntuială, în asalt, pentru realizarea lor scenică 
în spectacole „de serviciu“. Se mai întîmplă totuși, uneori, ca tocmai piesele ori- 
ginale să fie încredințate spre punere în scenă unor regizori improvizați din actori, 
fără experiență sau calificare de specialitate, în timp ce regizorii calificaţi ai tea- 
trului îşi exercită măiestria pe textele consacrate ale unor autori străini. Nu este 
condamnabilă atracţia lor pentru marile opere ale dramaturgiei universale, ci 
interesul exclusiv pe care ei îl acordă acestora uneori. 


Considerăm că există astăzi premisele pentru ca, în cît mai multe teatre 
ale ţării, calitatea spectacolelor cu piese originale contemporane să devină ţinta 
nobilelor ambiţii creatoare ale întregului colectiv. 

Cu cit spectacolul este mai expresiv, mai bogat în sugestii, cu cît exprimă 
mai pregnant ideea majoră a operei, cu atit eficiența sa educativă este mai mare. 
Şi, ceea ce este deosebit de important, influenţa artei scenice se exercită nu nu- 
mai asupra conştiinţei spectatorului, ci și asupra dramaturgiei însăşi. O artă sce- 
nică activă, creatoare, are darul de a deschide noi orizonturi autorilor, sugerîndu-le 
idei noi, noi mijloace de investigare a universului spiritual al omului contemporan, 
a relaţiilor specifice realităţii noastre actuale. 

Succesele de pînă acum obligă la o concentrare a tuturor forțelor, pentru 
menținerea ţinutei artistice obţinute şi pentru ridicarea exigențelor la un nivel 
superior. 


PROFILUL ŞI STILUL DE MUNCĂ 
IN CONDUCEREA TEATRELOR” 


Mese de conducere a teatrelor implică sarcini multilaterale şi răspunderi de 
cea mai mare însemnătate în procesul de fiecare zi al mișcării și creaţiei 
noastre teatrale. De la determinarea fizionomiei de idei a repertoriului și pînă la 
dirijarea creşterii profesionale şi a consolidării colectivului artistic, de la proble- 
mele ridicării pe trepte superioare a culturii spectacolului, pînă la acelea ale sti- 
mulării legăturilor multilaterale cu publicul, directorul de teatru trebuie să repre- 
zinte chezășia unității de concepţie a unui colectiv teatral care urmărește să-și 
spună cu adevărat cuvîntul în cultura generală a țării. 

Nu este lipsit de interes să amintim că trecutul teatrului romînesc cunoaşte 
tradiţia unor mari figuri de directori-animatori ai teatrelor. Astfel, la conducerea 
teatrelor naţionale s-au perindat mari oameni de cultură, cum a fost Caragiale, 
Davila, Pompiliu Eliade, Zaharia Birsan, Mihail Sadoveanu, Camil Petrescu şa. 
Deşi cei mai mulți dintre ei au fost constrinși a conduce doar pentru scurte peri- 
oade aceste instituţii, prin activitatea pe care au desfășurat-o s-au impus ca adevă- 
rați mentori şi reformatori ai primelor noastre scene. 

În cei douăzeci de ani care s-au scurs de la Eliberare, avintul mişcării noas- 
tre teatrale, ca urmare a înfăptuirii politiciii culturale desfăşurate de partid şi de 
statul democrat-popular, a ridicat în fața conducătorilor instituţiilor artistice de 
spectacole — atit a celor cu tradiţie, cit şi a numeroaselor teatre nou create — sar- 
cini de mare răspundere pentru dezvoltarea unei arte teatrale militante, capabile 
să răspundă aspirațiilor spirituale ale poporului, cu rădăcini adinci în cultura 
naţională şi universală. Sarcinile actuale ale teatrelor cer conducerilor acestora 
o înaltă calificare intelectuală şi artistică, o temeinică pregătire ideologică, teore- 
tică şi o mare capacitate organizatorică. Aceste exigențe decurg din faptul că tea- 
trele sînt unităţi însemnate ale frontului nostru ideologic, alcătuind o sferă a cul- 
turii naţionale aflate în permanent proces de îmbogăţire și evoluție. 

Există în prezent condiții ca aceste exigențe să poată fi traduse în viață. 
Oameni de litere şi artă, scriitori de mare prestigiu, profesori universitari, regi- 
zori şi actori din primele rînduri ale mișcării noastre teatrale sînt astăzi incluși 
în conducerea teatrelor mari din Capitală și din regiuni. Alături de ei își desfă- 
şoară activitatea directori care au dobindit de-a lungul anilor o vastă experienţă 
în munca de conducere, precum şi cadre tinere, promovate pentru a face față 
acestei răspunderi, absolvenţi ai institutelor de învăţămînt artistic sau de cultură 
generală. 

* * * 


În determinarea planului tematic, de idei, al unui teatru este de o mare în- 
semnătate poziția directorului față de problema alcătuirii repertoriului. Un reper- 
toriu lipsit de criterii clare, gindit în pripă şi trimis fără convingere spre a fi 
aprobat, suferă de obicei metamorfoze dintre cele mai variate. Este inutil să mai 


* Din referatul „Profilul și stilul de muncă al directorului de teatru“, ținut de Nicolae Munteanu, secretar 
al Consiliului Teatrelor. 

